Source: https://demokraatti.fi/ei-kaksoisgiljotiinia-tyottomille-sak-kiristaa-ruuvia-tyollisyysryhmassa/
Timestamp: 2016-10-26 09:19:54+00:00
Document Index: 1382489

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

”Ei kaksoisgiljotiinia työttömille” – SAK kiristää ruuvia työllisyysryhmässä | Demokraatti.fi
PINNALLA:perussuomalaisetjuha sipiläsuomi
Kuva: Lehtikuva/Heikki Saukkomaa SAK:n puheenjohtaja Jarkko Eloranta ja työelämäasioiden johtaja Saana Siekkinen kommentoivat työllisyystyöryhmän tilannetta tänään. Juhani Aro
FacebookTwitterWhatsappSAK:n puheenjohtaja Jarkko Eloranta arvioi, ettei työllisyystyöryhmän toimeksiannon mukaista 8 000 työpaikkaa ole mahdollista luoda valtiovarainministeriön todentamalla tavalla heikentämättä samalla työttömyysturvaa.
– SAK:lle työttömyysturvan leikkaaminen ei ole vaihtoehto, Eloranta painottaa.
Puheenjohtaja Jarkko Eloranta arvioi, että työryhmän nykyiset ehdotukset eivät yksinkertaistaisi työttömyysturvajärjestelmää eivätkä mahdollistaisi nykyistä sujuvampaa liikkumista työttömyyden ja työn välillä.
– Työttömien epävarmuus ja heihin kohdistuva hallinnollinen taakkaa kasvaisi entisestään, kun nykyjärjestelmän rinnalle rakennettaisiin toinen valvontahimmeli, eräänlainen kaksoisgiljotiini, Eloranta varoitti.
Valmistelussa olevassa mallissa aktiivisuutta arvioisi ja omavastuupäivistä päättäisi työttömyyskassa tai Kela. Kolme kuukauden välein tehtävät seurantahaastattelut puolestaan hoitaisi TE-toimisto.
– Miten varmistetaan, että työtön tietää, missä ja kenen ohjeiden mukaan toimia? Nykyjärjestelmäkin on monimutkainen ja karenssien pelko estää ottamasta vastaan lyhytkestoista työtä, Eloranta ihmettelee.
Jos työtön ei onnistuisi hankkimaan kolmessa kuukaudessa 18:aa työtuntia tai viittä päivää aktiivitoimessa, kolmen seuraavan kuukauden aikana hänelle kertyisi kunakin kuukautena yksi omavastuupäivä. Työttömyysturvaa päivä vähentäisi kuukaudessa vajaat viisi prosenttia.
SAK:n puheenjohtaja muistuttaa, että osana kilpailukykysopimusta hallitus luopui hallitusohjelmaan kirjatusta ansiosidonnaisen työttömyysturvan 120 miljoonan euron lisäleikkauksesta.
Suomen suurimassa palkansaajajärjestössä ollaankin huolestuneita, että leikkausten vastapainoksi työttömille ei ole tulossa riittävästi työllistymistä edistäviä palveluja hallituksen jo aiemmin päättämän palkkatuen lisäksi.
– Kaikille tarvitseville ei pystytä tarjoamaan tukea työllistymiseen. Ollaan jo perustuslaillisen ongelman äärellä, Eloranta arvioi.
SAK on toistuvasti painottanut, ettei järjestö ole työryhmässä heikentämässä työttömien toimeentuloa, vaan nopeuttamassa työllistymistä. Byrokratialoukkujen purkamiseksi SAK on esittänyt keinoja karenssijärjestelmän uudistamiseksi ja työttömänä opiskelun helpottamiseksi.
152jakoaFacebookTwitterWhatsapp AVAINSANAT
jarkko eloranta kolmikanta sak työllisyystyöryhmä
Perustulo ei sovi monen kokoomuslaisen ideologiaan, sanoo keskustan Mikko Kärnä. Demokraatti.fi toimitus@demokraatti.fi
(Päivitetty: 26.10. 11:35)
FacebookTwitterWhatsappHallituksen esitys perustulokokeiluksi sai eilisessä lähetekeskustelussa osakseen paljon kritiikkiä erityisesti kokoomuksen ja SDP:n taholta, keskustan kansanedustaja Mikko Kärnä katsoo tiedotteessaan.
Hän hämmästelee erityisesti kokoomuksennkansanedustajan Ben Zyskowiczin näkemyksiä perustulokokeilusta.
– Zyskowicz meni kritiikissään jopa niin pitkälle, että väitti ettei hallitus itsekään usko omaan esitykseensä ja puhui perustulokokeilusta ”unelmahöttönä”. On hämmentävää, että tällaista suppeaakin kokeilua vastustetaan näin voimakkaasti.
Kärnä selittää Zyskowiczin reaktiota pelolla.
– Zyskowiczin puheista paistaakin läpi pelko siitä, että kokeilu tuottaa sellaista tietoa, joka puoltaa täydellisen perustulon käyttöönottoa. Tämä ei monen kokoomuslaisen ideologiaan sovi.
Kärnä sanoo pitävänsä paradoksaalisena, että kokoomus saa ehkäpä eniten tukea vastustukselleen SDP:stä.
– Demarien vastustus on yhtä lailla ideologista, mutta se kumpuaa eri syistä ja puolueen läheisistä kytköksistä palkansaajajärjestöihin. Perustuloa vastustetaan, koska sen myötä työn vastaanottaminen olisi aina kannattavaa. Tämä mullistaisi työmarkkinat ja lisäisi erilaisia väliaikaisia, määräaikaisia ja osa-aikaisia työsuhteita. Lisäksi itsensä työllistäminen ja yrittäminen lisääntyisivät. Tämä ei tietenkään demareille käy, koska se vähentäisi ammattiyhdistysliikkeiden valtaa, Kärnä sanoo.
– Sosiaaliturvaa ja perustuloa on kehitettävä ihmisten tarpeet ja arki edellä, kannustinloukkuja ja byrokratiaa purkaen. Hallituksen käynnistämä perustulokokeilu vastaa kaikkeen tähän. Sen perimmäinen tavoite on löytää lisää keinoja työssäkäynnin lisäämiseen ja useat tutkijat ovat kiitelleet kokeilua. Mikään ideologia ei saa estää työn ja toimeliaisuuden lisäämistä, hän jatkaa.
STT kertoi eilen SDP:n ja vihreiden katsoneen lähetekeskustelussa, että perustulokokeiluun tulisi ottaa työttömien lisäksi itsensä työllistäjiä ja pienituloisia palkansaajia. He pitivät tärkeänä myös sitä, että hallitus ottaisi kokeiluun mukaan kansallisen tulorekisterin, jonka avulla verotustiedot olisivat saatavilla kokeilussa.
– Kuka tahansa yhteiskuntatieteilijä voi kertoa, että jos otoskoko on 2 000 henkilöä, ei kokeilu voi tuottaa kestävää ja koko väestöön sovellettavaa tulosta, jonka pohjalta voisi lainsäädännössä edetä, painotti esimerkiksi SDP:n kansanedustaja Eeva-Johanna Eloranta.
ben zyskowicz keskusta kokeilu kokoomus mikko kärnä perustulo sdp unelmahöttö